Blaze7451/Wiki-th-20250601 huggingface dataset:
วัลเทอร์ ยุงฮันส์

วัลเทอร์ ยุงฮันส์ (Walter Junghans) เกิดวันที่ 26 ตุลาคม ค.ศ. 1958 ที่ฮัมบวร์ค เป็นนักฟุตบอลชาวเยอรมันซึ่งเล่นในตำแหน่งผู้รักษาประตู และเป็นผู้ฝึกสอนผู้รักษาประตูให้แก่สโมสรฟุตบอลไบเอิร์นมิวนิก II 

**ผลงานในระดับอาชีพ**
ยุงฮันส์เริ่มอาชีพของเขากับไบเอิร์นมิวนิกใน ค.ศ. 1977 ซึ่งเขาเป็นตัวสำรองให้กับนักฟุตบอลระดับตำนานอย่างเซพพ์ ไมเออร์ ใน ค.ศ. 1979 ไมเออร์ต้องยุติอาชีพของเขาหลังประสพอุบัติเหตุทางรถยนต์ ส่วนยุงฮันส์ก็ได้พบกับความสำเร็จในทันที และทีมบาเยิร์นได้ชนะรายการบุนเดิสลีกาใน ค.ศ. 1980 และ 1981 ร่วมกับเขาในช่วงที่รับตำแหน่ง ทีมบาเยิร์นยังชนะการแข่งขันเดเอ็ฟเบ-โพคาลและตำแหน่งรองชนะเลิศรายการยูฟ่าแชมเปียนส์ลีกใน ค.ศ. 1982 แม้ว่ายุงฮันส์จะไม่ได้เล่นในรอบชิงชนะเลิศก็ตาม ยุงฮันส์ยังเป็นส่วนหนึ่งของทีมเยอรมนีที่ชนะเลิศชิงแชมป์ยุโรปใน ค.ศ. 1980 แต่เนื่องด้วยในฐานะผู้รักษาประตูตัวเลือกที่สาม เขาจึงมิได้ทำการร่วมเล่นในรอบใด ๆ และเป็นความจริงที่ว่าเขาไม่เคยลงเล่นให้แก่ทีมชาติเยอรมนีชุดใหญ่ ยุงฮันส์ได้ย้ายออกจากทีมบาเยิร์นเพื่อร่วมเล่นให้แก่ทีมชัลเคอหลังจากได้รับการลดขั้นมาเป็นตัวเลือกที่สอง โดยใช้เวลาสี่ฤดูกาลในเกลเซนเคียร์เชิน การแข่งขันในระดับอาชีพครั้งต่อมาของเขาหยุดอยู่ที่กรุงเบอร์ลินที่ซึ่งเขาได้เข้าร่วมทีมสโมสรกีฬาแฮร์ทาเบอร์ลิน ในท้ายที่สุด ก่อนที่จะยุติการเล่นในระดับอาชีพของเขาใน ค.ศ. 1996 สำหรับสองฤดูกาลในการแข่งขันบุนเดิสลีกา 2 ร่วมกับฟอร์ทูนาโคโลญจน์

**ผลงานการฝึกสอน**
ใน ค.ศ. 2007 ยุงฮันส์ได้หวนกลับคืนสู่สโมสรฟุตบอลบาเยิร์น ที่ซึ่งเขาได้ทำหน้าที่แทนเซพพ์ ไมเออร์ อีกครั้ง โดยครั้งนี้เป็นในฐานะของผู้ฝึกสอนผู้รักษาประตู ก่อนที่ไมเออร์จะยุติการทำหน้าที่ดังกล่าวใน ค.ศ. 2008

**เกียรติประวัติ**
 บุนเดิสลีกา: ฤดูกาล 1979–80, 1980–81- ชิงแชมป์แห่งชาติยุโรป: ฤดูกาล 1980- เดเอ็ฟเบ-โพคาล: ฤดูกาล 1981–82- ยูโรเปียนคัพ: รองชนะเลิศฤดูกาล 1981–82- บุนเดิสลีกา 2: ฤดูกาล 1989–90; รองชนะเลิศฤดูกาล 1983–84

**อ้างอิง**

**แหล่งข้อมูลอื่น**
 Walter Junghans
หมวดหมู่:นักฟุตบอลชาวเยอรมัน
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นสโมสรฟุตบอลชัลเคอ 04
หมวดหมู่:ผู้เล่นแฮร์ทา เบเอ็สเซ
หมวดหมู่:ผู้เล่นไบเออร์ 04 เลเวอร์คูเซิน
หมวดหมู่:นักกีฬาโอลิมปิกทีมชาติเยอรมนีตะวันตก
หมวดหมู่:ผู้เข้าแข่งขันโอลิมปิกฤดูร้อน 1984
หมวดหมู่:ผู้รักษาประตูฟุตบอล
หมวดหมู่:ผู้เล่นในบุนเดิสลีกา
หมวดหมู่:ผู้ฝึกสอนผู้รักษาประตูฟุตบอล
หมวดหมู่:บุคคลจากฮัมบวร์ค
เกาะอัสเซนชัน

อัสเซนชัน (Ascension) เป็นเกาะในมหาสมุทรแอตแลนติก และเป็นดินแดนของสหราชอาณาจักร อัสเซนชันเป็นส่วนหนึ่งของเซนต์เฮเลนา อัสเซนชัน และตริสตันดากูนยา มีพื้นที่ 88 ตารางกิโลเมตร มีประชากร 880 คน

**สภาพอากาศ**
สภาพภูมิอากาศของอัสเซนชันคือเขตร้อนที่มีอุณหภูมิที่ชายฝั่งตั้งแต่ สูงสุด 20–31 °C (68 ถึง 88 องศาฟาเรนไฮต์) ถึงต่ำสุดประมาณ 5 ถึง 6 องศาเซลเซียส (10 องศาฟาเรนไฮต์) ฝนตกปรอยอาจเกิดขึ้นได้ตลอดเวลาในช่วงใด ๆ ของปี แต่มีแนวโน้มที่ฝนจะตกหนักในช่วงเดือนมกราคมและเดือนเมษายน

**ประชากร**
ไฟล์:Georgetown Ascension1.JPG|thumb|จอร์จทาวน์ ที่นี่เป็นที่ตั้งถิ่นฐานบนเกาะหลัก ประกอบด้วยที่ทำการไปรษณีย์ สถานีตำรวจ ศาล ที่ทำการบริหารและซูเปอร์มาร์เก็ตของเกาะ
ไม่มีประชากรถาวรบนเกาะ จากการสำมะโน ตอนนี้มีประชากรประมาณ 880 คน อาศัยอยู่ที่นั่นตั้งแต่ ปี 2010  696 คน มาจากเซนต์เฮเลนา (ที่เป็นพลเมืองอังกฤษ) 106 คนเป็นพลเมืองอังกฤษจากบริเตนใหญ่ 70 คนเป็นพลเมืองสหรัฐและ 12 คนเป็นคนของชาติอื่น ๆ.

**บรรณานุกรม**
 Duff Hart-Davis, Ascension, the story of a South Atlantic island, p. 15-  Correspondent's diary: Ascension Island | The Economist-  Official Ascension Island Government site-  Ascensión Global Volcanism Program- Sanders, Sarah, Important Bird Areas in the United Kingdom Overseas Territories; priority sites for conservation (RSPB, 2006)- Stonehouse, Bernard (1960), Wideawake Island, The Story of the BOU Centenary Expedition to Ascension, Hutchinson: London- df=dmy-all

**อ้างอิง**

**แหล่งข้อมูลอื่น**

**ข่าวและรัฐบาล**
  รัฐบาลเกาะอัสเซนชัน-  Ascension Government Conservation Department-  Ascension Island Newsletter

**ประวัติศาสตร์และภูมิศาสตร์**
  Live Web Cam of Ascension-  Colonial History of Ascension Island-  Ascension Island at Britlink – British Islands & Territories-  CIA World Factbook entry about Saint Helena, Ascension, and Tristan da Cunha-  Google Satellite View

**องค์กรที่เกี่ยวข้อง**
  Rocket launches from Ascension-  Detailed description of the BBC Atlantic Relay Station-  Army Ornithological Society Ascension Island Research date=2 March 2012 
หมวดหมู่:ประเทศที่ใช้ภาษาอังกฤษเป็นภาษาทางการ
หมวดหมู่:อัสเซนชัน
หมวดหมู่:อดีตอาณานิคมและรัฐในอารักขาของอังกฤษในทวีปแอฟริกา‎
หมวดหมู่:จักรพรรดินีราชวงศ์หมิง

รายพระนามจักรพรรดินีแห่งราชวงศ์หมิง ที่ดำรงฐานันดรพระอัครมเหสี (มเหสีเอก)
หมิง
หมวดหมู่:บุคคลในยุคราชวงศ์หมิง
มูลนิธิบอร์นดิสเวย์

มูลนิธิบอร์นดิสเวย์ (The Born This Way Foundation) โดยมีชื่อย่อว่า BTWF เป็นองค์กรไม่แสวงผลกำไร ที่ก่อตั้งขึ้นในปี พ.ศ. 2555 โดยศิลปินอเมริกัน เลดีกากา และแม่ของเธอ ซินเธีย เจอร์มาน็อตต้า โดยมูลนิธิก่อตั้งและเปิดที่มหาวิทยาลัยฮาร์เวิร์ด และตั้งชื่อตามสตูดิโออัลบั้มที่สองของเธอ บอร์นดิสเวย์ (2011) วัตถุประสงค์เพื่อสร้างแรงบันดาลใจให้แก่เด็กยาวชนและเพื่อความเท่าเทียมทางสิทธิเสรีภาพของมนุษย์โดยเฉพาะชาวเกย์ โดยมูลนิธิร่วมทำงานกับ ศูนย์เทคโนโลยีและสังคม ของมหาวิทยาลัยฮาร์เวิร์ด, มูลนิธิ John D. and Catherine T. MacArthur และ ศูนย์บริจาคแคลิฟอร์เนีย  เป้าหมายสำคัญคือ สร้างความกล้าหาญให้แก่เยาวชน สร้างเสริมความปลอดภัยแก่เยาวชน เสริมทักษะการเรียนรู้ ทักษะในการดำรงชีวิต และปรับปรุงที่อาศัยของคนเหล่านั้น โดยกาก้ากล่าวว่า ฉันและแม่ของฉันริเริ่มสร้างมูลนิธิด้วยความรัก และสร้างความกล้าหาญให้ และปรับปรุงชุมชน รวมทั้งการข่มขู่และถูกทอดทิ้ง 
ในเดือนกันยายน ปี 2012 กาก้าได้รับรางวัล the LennonOno Grant เพื่อสันติภาพของโลกจาก โยโกะ โอโน่ เนื่องจากการก่อตั้งมูลนิธิของเธอเพื่อ ปัญหาสิทธิความแข็งแกร่งและความสงบสุข   โดยโยโกะมอบรางวัลนี้เพื่อจิตวิญญาณความเป็นสันติภาพของสามีของเธอจอห์น เลนนอน โดยมีเพลง Imagine เป็นแรงผลักดัน ที่ช่วยให้ทุกคนบนโลกมีความสงบสุข
ไฟล์:Born This Way Foundation logo.png|thumb|right|โลโก้ มูลนิธิบอร์นดิสเวย์ โดย เลดีกากา 
โลโก้ มูลนิธิบอร์นดิสเวย์แบบอื่น 

**เบื้องหลัง**
เลดีกากา เคยกล่าวว่า ตนเองเคยตกเป็นเหยื่อของการรังแกในโรงเรียน กล่าวต่อนักศึกษาฮาร์เวิร์ดที่นั่งกันเต็มห้องประชุมว่า แนวคิดของการก่อตั้งมูลนิธิเกิดขึ้นหลังจากเปิดตัวอัลบั้มบอร์น ดิส เวย์ได้ไม่นาน และเธอก็ได้รับอีเมล์จากกลุ่มคนที่กล่าวว่า อยากให้โรงเรียนเป็นสถานที่ที่ยอมรับความคิดหลากหลายมากกว่าที่เป็นอยู่ และ ซินเธีย เจอร์มาน็อตต้า แม่ของเธอ ซึ่งดำรงตำแหน่งประธาน เป็นแรงบันดาลใจให้เธอตั้งมูลนิธินี้ขึ้น
กาก้ากล่าวว่า เธอไม่ได้มาเพื่อให้คำตอบ และไม่ได้มาเพื่อบอกว่า เธอสามารถแก้ปัญหาเหล่านี้ได้ เพราะมูลนิธิของเธอไม่ใช่มูลนิธิต่อต้านการรังแกกัน แต่มูลนิธิเพื่อส่งเสริมให้วัยรุ่นมีความเป็นตัวของตัวเองมากขึ้น เป็นการเปลี่ยนบรรยากาศของสภาพแวดล้อมภายในสถานศึกษา 

**อ้างอิง**

**แหล่งข้อมูลอื่น**
 Foundation Inaugural Event video
หมวดหมู่:เลดีกากา
หมวดหมู่:องค์การที่ก่อตั้งในปี พ.ศ. 2554
สโมสรฟุตบอลกูรีชีบา

สโมสรฟุตบอลกูรีชีบา (Coritiba Foot Ball Club) เป็นสโมสรฟุตบอลอาชีพบราซิลจากเมืองกูรีชีบา ก่อตั้งขึ้นในปี ค.ศ. 1909

**แหล่งข้อมูลอื่น**
  เว็บไซต์อย่างเป็นทางการ (โปรตุเกส)
หมวดหมู่:บทความเกี่ยวกับ กีฬา ที่ยังไม่สมบูรณ์
หมวดหมู่:สโมสรฟุตบอลในประเทศบราซิล
หมวดหมู่:สโมสรฟุตบอลที่ก่อตั้งในปี พ.ศ. 2452
กูรีชีบา
คนคมล่าคม

คนคมล่าคม หรือ Switch (2013) (富春山居图; Switch) เป็นภาพยนตร์แอ็คชัน นำแสดงโดย หลิว เต๋อหัว, หลิน จื้อหลิง, จาง จิ้งชู และถง ต้าเหวย กำกับภาพยนตร์โดยเจย์ ซัน เดิมภาพยนตร์ชุดนี้มีกำหนดเปิดตัว ณ วันที่ 2 พฤศจิกายน พ.ศ. 2012 แต่ในภายหลัง ได้มีการเปลี่ยนแผนการเปิดตัวไปเป็นวันที่ 12 กันยายน ค.ศ. 2013 แทน

**นักแสดงนำ**
 หลิว เต๋อหัว รับบทเป็น เสี้ยว จิ่นฮั่น ตำรวจสากล- หลิน จื้อหลิง รับบทเป็น ลิซ่า หญิงสาวลึกลับ- จาง จิ้งชู รับบทเป็น หลิน หวี่เยียน ผู้บริหารหญิงของบริษัทประกันภัย- ถง ต้าเหวย รับบทเป็น ซานเปิ่น

**การสร้าง**
ภาพยนตร์ชุดนี้ใช้งบในการสร้างที่ 160 ล้านหยวน หรือประมาณ 22 ล้านเหรียญสหรัฐ (USD)  ซึ่งถือเป็นงบสูงสุดในการถ่ายทำภาพยนตร์แอ็คชั่นของจีน ในปีนั้น โดยมีการถ่ายทำทั้งใน หางโจว, ฟู่หยาง, ไทเป, โตเกียว, มิลาน และดูไบ และกวาดรายได้ในจีนไปถึง 49 ล้านเหรียญสหรัฐ (USD)  

**อ้างอิง**

**แหล่งข้อมูลอื่น**
 Switch
หมวดหมู่:ภาพยนตร์จีน 3 มิติ
หมวดหมู่:ภาพยนตร์ที่ออกฉายในปี พ.ศ. 2556
หมวดหมู่:ภาพยนตร์โลดโผน
หมวดหมู่:ภาพยนตร์ที่ถ่ายทำในดูไบ
สำนักปฏิบัติธรรมประจำจังหวัด

สำนักปฏิบัติธรรมประจำจังหวัด หรือชื่อย่อ สธจ. เป็นหน่วยเผยแผ่พระพุทธศาสนาในรูปแบบการสอนปฏิบัติกรรมฐาน ตามหลักมหาสติปัฏฐานสูตรของคณะสงฆ์ไทย ภายใต้การกำกับของมหาเถรสมาคม ก่อตั้งครั้งแรกในปี พ.ศ. 2543 โดยใช้สำนักปฏิบัติธรรมที่มีอยู่แล้วได้รับการยกขึ้นเป็นสำนักปฏิบัติธรรมประจำจังหวัด หรือจัดตั้งขึ้นใหม่โดยคณะกรรมการจัดตั้งสำนักปฏิบัติธรรมประจำจังหวัด 
ปัจจุบันสำนักปฏิบัติธรรมประจำจังหวัด มีจำนวนกว่า  1,510 สำนัก แบ่งเป็นมหานิกาย 1,339 สำนัก และธรรมยุต 171 สำนัก กระจายอยู่ในทุกจังหวัดในประเทศไทย โดยมีส่วนการศึกษาสงเคราะห์ กองพุทธศาสนศึกษา สำนักงานพระพุทธศาสนาแห่งชาติ เป็นหน่วยงานหลัก ที่รับสนองงานการดำเนินงานสนับสนุนสำนักปฏิบัติธรรมประจำจังหวัด  ของมหาเถรสมาคมในปัจจุบัน

**ประวัติ**
คณะสงฆ์ไทย โดยมหาเถรสมาคม ได้ออกระเบียบมหาเถรสมาคม ว่าด้วยการจัดตั้งสำนักปฏิบัติธรรมประจำจังหวัด พ.ศ. 2543 ขึ้น เพื่อกำหนดกฎเกณฑ์ในการจัดตั้งสำนักปฏิบัติธรรมประจำจังหวัด ซึ่งต้องเสนอผ่านความเห็นชอบตามลำดับเจ้าคณะปกครองคณะสงฆ์ โดยคัดเลือกสำนักปฏิบัติธรรมที่มีอยู่แล้ว เพื่อได้รับการยกขึ้นเป็นสำนักปฏิบัติธรรมประจำจังหวัด หรือจัดตั้งสำนักปฏิบัติธรรมขึ้นใหม่ โดยคณะกรรมการจัดตั้งสำนักปฏิบัติธรรมประจำจังหวัด ซึ่งสำนักปฏิบัติธรรม ที่จะเป็นสำนักปฏิบัติธรรมประจำจังหวัดได้ ต้องมีที่ตั้งอยู่ในวัดที่ได้รับอนุญาตให้ตั้งวัดเรียบร้อยแล้ว และอยู่ภายในสังกัดมหาเถรสมาคมเท่านั้น
โดยในแต่ละสำนัก ต้องมีการจัดการสอนการปฏิบัติกรรมฐานตามหลักมหาสติปัฏฐานสูตรตามที่กำหนดไว้ 5 สายปฏิบัติ ซึ่งประกอบด้วย
#สายบริกรรมพุท-โธ
#สายบริกรรมยุบหนอ-พองหนอ
#สายบริกรรมสัมมา-อรหัง
#สายอานาปานสติ (กำหนดลมหายใจ)
#สายพิจารณารูป-นาม

**ขั้นตอนการจัดตั้งสำนักปฏิบัติธรรมประจำจังหวัด**

**ประเภทของวัดและสำนักปฏิบัติธรรม**
การแบ่งประเภทของสำนักปฏิบัติธรรมนั้นมีการแบ่งได้หลายรูปแบบไม่ตายตัว ขึ้นอยู่กับวัตถุประสงค์ของผู้แบ่งเป็นหลัก ซึ่งสามารถแบ่งได้ดังนี้

**รางวัล สธจ. ดีเด่น**
มหาเถรสมาคมได้มีมติให้มีการมอบรางวัลสำนักปฏิบัติธรรมประจำจังหวัดดีเด่น ประจำปี เพื่อเป็นการยกย่องสำนักปฏิบัติธรรมประจำจังหวัด ที่มีการดำเนินกิจกรรมและมีคุณภาพมาตรฐานตามเกณฑ์ที่กำหนด เช่น ด้านสถานที่ ด้านการจัดกิจกรรมอบรมปฏิบัติธรรม ด้านบุคลากร และด้านสุขอนามัย เป็นต้น เพื่อเผยแพร่และยกย่องสำนักปฏิบัติธรรมประจำจังหวัดเหล่านั้น เป็นการให้กำลังใจ และให้เป็นแบบอย่างแก่ยกย่องสำนักปฏิบัติธรรมประจำจังหวัดอื่น ๆ 
โดยมหาเถรสมาคม ได้มีมติให้มีการคัดเลือกสำนักปฏิบัติธรรมประจำจังหวัดที่มีผลงานดีเด่นประจำปี จังหวัดละ 1 สำนัก โดยสำนักปฏิบัติธรรมประจำจังหวัด ที่ได้รับการคัดเลือกจะได้รับพัดประกาศเกียรติคุณ พร้อมใบประกาศเกียรติคุณจากสมเด็จพระสังฆราช

**ทะเบียนสำนักปฏิบัติธรรมประจำจังหวัด**
ทะเบียนสำนักปฏิบัติธรรมประจำจังหวัด ตามมติมหาเถรสมาคม โดยอาศัยระเบียบมหาเถรสมาคม ว่าด้วยเรื่องการแต่งตั้งสำนักปฏิบัติธรรมประจำจังหวัด พ.ศ. 2558

**อ้างอิง**

**หนังสืออ่านเพิ่มเติม**
 กองพุทธศาสนศึกษา.  (2555).  สำนักปฏิบัติธรรมประจำจังหวัดดีเด่น พุทธศักราช ๒๕๕๕.  กรุงเทพฯ :โรงพิมพ์สำนักงานพระพุทธศาสนาแห่งชาติ.

**ดูเพิ่ม**
 มหาเถรสมาคม

**แหล่งข้อมูลอื่น**
  สำนักงานพระพุทธศาสนาแห่งชาติfix-attempted=yes . เว็บไซต์สำนักงานพระพุทธศาสนาแห่งชาติ
หมวดหมู่:องค์การทางศาสนาพุทธ
หมวดหมู่:โครงการของมหาเถรสมาคม
ลิงจมูกเชิดสีทอง

ลิงจมูกเชิดสีทอง หรือ ค่างจมูกเชิดสีทอง (golden snub-nosed monkey; 川金丝猴; Rhinopithecus roxellana) สัตว์เลี้ยงลูกด้วยนมประเภทไพรเมต จำพวกค่างชนิดหนึ่ง
เป็นลิงจมูกเชิดที่เป็นต้นแบบของลิงจมูกเชิดทั้งหมด จัดเป็นค่างหรือลิงโลกเก่าขนาดใหญ่ชนิดหนึ่ง มีขนยาว สีขนมีหลากหลายสี ทั้งสีทอง และสีแดง แตกต่างกันไปตามถิ่นที่อยู่อาศัยและชนิดย่อย (มี 3 ชนิด ดูได้ที่ตางราง) มีความยาวลำตัวประมาณ 51-83 เซนติเมตร ส่วนหางยาวถึง 55-97 เซนติเมตร 
ตัวผู้มีลักษณะเหมือนกับตัวเมีย แต่มีขนาดใหญ่กว่ามากถึงครึ่งหนึ่ง มีพฤติกรรมอาศัยอยู่รวมกันเป็นฝูงใหญ่ กินใบไม้และดอกไม้ต่าง ๆ เป็นอาหาร รวมถึงไลเคนและเปลือกไม้ด้วยยามถึงฤดูกาลที่อาหารขาดแคลน โดยสามารถที่จะกินพืชชนิดต่าง ๆ ได้ถึง 60 ชนิด
ลูกลิงขนาดเล็ก จะมีสีขนที่อ่อนไม่เหมือนตัวเต็มวัย โดยจะอาศัยอยู่กับแม่จนกว่าจะโต เมื่ออายุได้ราว 6-7 ปี มีระยะเวลาการตั้งท้องนาน 200 วัน ออกลูกครั้งละ 1 ตัว ในช่วงฤดูใบไม้ผลิเท่านั้น ลิงตัวเมียที่มีลูกจะมีสถานะทางสังคมมากกว่าลิงที่ไม่มีลูก ขณะที่ตัวผู้ที่มีคู่ก็จะได้เลื่อนสถานะ และแสดงออกถึงความเป็นผู้นำด้วยการ เป็นผู้นำฝูงในการต่อสู้ปกป้องอาณาเขต หากมีลิงฝูงอื่นเข้ามา
มีลักษณะเด่น คือ ไม่มีกระดูกดั้งจมูก โดยรูจมูกจะอยู่เชิดขึ้นไปทำให้แลดูเหมือนว่าจมูกเชิด สันนิษฐานว่าเป็นการวิวัฒนาการเพื่อให้จมูกหดสั้นเล็กลงเพื่อหลีกเลี่ยงการถูกความหนาวเย็นกัด อันเป็นสภาพอากาศของถิ่นที่อยู่อาศัย   เนื่องจากสันนิษฐานว่าเป็นลิงที่หลงรอดมาจากยุคน้ำแข็งยุคสุดท้าย และทำให้มีถิ่นกระจายพันธุ์จำกัดเฉพาะป่าดิบทึบบนภูเขาสูงกว่า 3,000 เมตรและห่างไกล ในตอนกลางและตอนใต้ของประเทศจีน เช่น มณฑลยูนนาน, เสฉวน, ฉ่านซี, กานซู และหูเป่ย์  จะอยู่รวมกันเป็นฝูงขนาดใหญ่ ซึ่งอาจมีจำนวนสมาชิกมากกว่า 400 ตัว  ปัจจุบันมีลิงจมูกเชิดสีทองเหลืออยู่ในโลกประมาณ 20,000 ตัว  ราว 4,000 ตัวอาศัยอยู่ในแถบภูเขาซึ่งทางการจีนจัดตั้งเป็นเขตอนุรักษ์ธรรมชาติ เนื่องจากอยู่ในสภาวะใกล้สูญพันธุ์จากการถูกล่าเพื่อเอาหนัง กระดูก และเนื้อเพื่อการบริโภค รวมถึงการรุกรานถิ่นที่อยู่อาศัยจากมนุษย์ด้วยการตัดไม้ทำลายป่าด้วย

**อ้างอิง**
ในสถานที่เลี้ยง

**แหล่งข้อมูลอื่น**
หมวดหมู่:ค่าง
หมวดหมู่:สัตว์ที่พบในประเทศจีน
จักรพรรดินีเหรินหฺวาย

พระสาทิสลักษณ์ของสมเด็จพระจักรพรรดินีเหรินหฺวาย
สมเด็จพระจักรพรรดินีเหรินหฺวาย   (仁怀皇后) เป็นสมเด็จพระจักรพรรดินีในสมเด็จพระจักรพรรดิซ่งชินจง สมเด็จพระจักรพรรดิพระองค์สุดท้ายแห่งราชวงศ์ซ่งในประวัติศาสตร์จีน ทรงเป็น ฮองเฮา ที่น่าเห็นใจที่สุดในราชวงศ์ซ่ง แม้นกระทั่งในประวัติศาสตร์จีน น้อยครั้งที่พระนางทรงได้รับความสุขสมบูรณ์ในฐานะ ฮองเฮา เมื่อจักรวรรดิล่มสลาย พระนางก็ต้องรับเคราะห์ทรงทนทุกข์ยากติดตาม ฮ่องเต้ ในฐานะพระราชสวามี ไปในฐานะเชลยตัวประกัน ทรงติดตามพระราชสวามี เริ่มต้นใช้ชีวิตที่ถูกกดขี่เยี่ยงข้าทาสในจักรวรรดิจิน

**พระราชประวัติ**
พระนางเสด็จพระราชสมภพใน ค.ศ. 1102 ที่เปี้ยนจิง  พระชาติตระกูลของพระนาง คือ (朱) มีพระนามเดิมว่า จูเหลียน (朱琏) ทรงเป็นชาวเมืองไคฟง พระบิดาเป็นข้าหลวงในกองทัพ อู่คัน (บู่คัง) จูเป๋อ (จูเปะ) ในสมัยสมเด็จพระจักรพรรดิซ่งชินจงดำรงตำแหน่งเป็นองค์รัชทายาท สมเด็จพระจักรพรรดิซ่งฮุ่ยจงทรงทอดพระเนตรเห็นความงดงามเฉลียวฉลาดของพระนาง จึ่งทรงเลือกพระนางเป็นพระวรชายาเอกขององค์รัชทายาท ต่อมาทรงเสวยราชสมบัติ ทรงได้รับการสถาปนาเป็นสมเด็จพระจักรพรรดินี ในสมเด็จพระจักรพรรดิซ่งชินจง

**การทิวงคต**
เดือนที่ 11  ปีที่ 2 ในรัชสมัยของสมเด็จพระจักรพรรดิซ่งชินจง สมเด็จพระจักรพรรดิกองทัพของจักรวรรดิจิน บุกเข้าเมืองหลวงนครหลวงของราชวงศ์ซ่งได้สำเร็จ และได้จับตัว สมเด็จพระจักรพรรดิซ่งฮุ่ยจง,สมเด็จพระจักรพรรดิซ่งชินจง, สมเด็จพระจักรพรรดินีเจิ้ง, และพระนาง, ต่างถูกส่งตามเสด็จ ทรงถูกขังรวมกัน  ณ หน้าค่ายของราชวงศ์จิน แล้วส่งคนควบคุมไปส่ง ณ เมืองหลวงของราชวงศ์จิน เมื่อเสด็จถึงนครหลวงของราชอาณาจักรจิน ทรงถูกนำตัวไปเฝ้า จักรพรรดิจินไท่จงแต่ทว่าจักรพรรดิจินไท่จง ยังทรงอยู่ในระหว่างประพาสล่าสัตว์ จึงถูกสั่งให้ประทับอยู่ที่วัด หมินจงจี้ ระหว่างนั้นทรงถูกทหารของราชวงศ์จินดูถูกและเกี้ยวพาราสี  สมเด็จพระจักรพรรดินีทนความอัปยศอดสูไม่ได้ จึงทรงกระทำอัตวินิบาตกรรมทันที

**หลังการทิวงคต**
ภายหลังต่อมาอีก 70 ปี ในรัชสมัยของราชวงศ์ซ่งใต้ ในรัชกาลของจักรพรรดิซ่งหนิงจง  ค.ศ.1193 พระนางทรงได้รับการสถาปนาพระนามวว่า สมเด็จพระจักรพรรดินีเหรินหฺวาย และได้สร้างพระป้ายของพระนางและพระราชสวามี ไว้สำหรับสักการบูชาร่วมสมเด็จพระบรมราชบุพบการีในศาลพระประจำราชวงศ์

**อ้างอิง**
หมวดหมู่:บุคคลในยุคราชวงศ์ซ่ง
หมวดหมู่:จักรพรรดินีราชวงศ์ซ่ง
1127
มหาวิทยาลัยภูมิพล

มหาวิทยาลัยภูมิพล อาจหมายถึง- มหาวิทยาลัยนวมินทราธิราช เปลี่ยนมาจาก มหาวิทยาลัยภูมิพล- มหาวิทยาลัยภูมิพล (ในโครงการจัดตั้งของเทศบาลนครแม่สอด)
จอร์จทาวน์ (อัสเซนชัน)

จอร์จทาวน์ (Georgetown) เป็นศูนย์กลางการบริหารของเกาะอัสเซนชัน ซึ่งเป็นเกาะหนึ่งในดินแดนเซนต์เฮเลนา อัสเซนชัน และตริสตันดากูนยา ดินแดนของสหราชอาณาจักร มีประชากร 450 คน

**แหล่งข้อมลอื่น**
 Diocese of St Helena date=2016-02-14  Parish of St Mary the Virgin- BBC Weather Georgetown climate figures
หมวดหมู่:อัสเซนชัน
หมวดหมู่:สมเด็จพระเจ้าจอร์จที่ 3 แห่งสหราชอาณาจักร
หมวดหมู่:มหาวิทยาลัยนวมินทราธิราช

กรุงเทพมหานคร
หมวดหมู่:สถานที่ที่ตั้งชื่อตามพระนามของพระบาทสมเด็จพระมหาภูมิพลอดุลยเดชมหาราช บรมนาถบพิตร
เอดินเบิร์กออฟเดอะเซเวนซีส์

เอดินเบิร์กออฟเดอะเซเวนซีส์ (Edinburgh of the Seven Seas) เป็นศูนย์กลางการบริหารของเกาะตริสตันดากูนยา ซึ่งเป็นเกาะหนึ่งในดินแดนเซนต์เฮเลนา อัสเซนชัน และตริสตันดากูนยา ดินแดนของสหราชอาณาจักร มีประชากร 264 คน 
เอดินเบิร์กออฟเดอะเซเวนซีส์ ถือได้ว่าเป็นนิคมถาวรที่ห่างไกลที่สุดในโลก โดยห่างออกไปถึง 1,350 ไมล์ (2,173 กิโลเมตร) จากการตั้งถิ่นฐานมนุษย์ที่ใกล้ที่สุดที่ เซนต์เฮเลนา

**สภาพอากาศ**
เอดินเบิร์กออฟเดอะเซเวนซีส์ มีอากาศร้อนและชื้น และมีลักษณะภูมิอากาศภาคพื้นมหาสมุทร (Cfb, according to the Köppen climate classification), กับอุณหภูมิปานกลางตลอดทั้งปี

**รูปภาพ**

**อ้างอิง**

**แหล่งข้อมูลอื่น**
  Description of the settlement-  Tourism Information date=2017-01-06 
หมวดหมู่:ตริสตันดากูนยา
อาโลฟี

อาโลฟี (Alofi) เป็นเมืองหลวงของนีวเว ซึ่งตั้งอยู่ในมหาสมุทรแปซิฟิก มีประชากร 581 คน (จากการสำรวจสำมะโนประชากร ปี 2006) อาโลฟีมีความโดดเด่นตรงที่เป็นเมืองหลวงที่เล็กที่สุดในแง่ของประชากร อาโลฟีประกอบด้วยสองหมู่บ้าน คือ หมู่บ้านอาโลฟีนอร์ท (ประชากร 147 คน) และหมู่บ้านอาโลฟีเซาท์ที่ที่ทำการรัฐบาลตั้งอยู่ (ประชากร 434 คน)

**อ้างอิง**

**บรรณานุกรม**
url-status=live 
*url-status=dead 
*url-status=dead  
*Cite book|last1=Siosikefu|first1=Margaret Hagen|last2=Haberkorn|first2=Gerald|title=Niue population profile based on 2006 census of population and housing: a guide for planners and policy-makers|url=http://www.spc.int/prism/Country/NU/stats/Reports/Census%202006/NIUE%20PROFILE-25-02WEB.pdf|archive-url=https://web.archive.org/web/20130523155353/http://www.spc.int/prism/Country/NU/stats/Reports/Census%202006/NIUE%20PROFILE-25-02WEB.pdf|archive-date=2013-05-23|format=PDF|access-date=2009-08-03|year=2008|publisher=Secretariat of the Pacific Community|publication-place=Nouméa, New Caledonia|isbn=978-982-00-0235-7|id=AACR2 304.609 9626|pages=4–5|ref=SPC|url-status=live
*url-status= dead 

**แหล่งข้อมูลอื่น**
  History of Niue-  Cyclone aftermath pictures
หมวดหมู่:เมืองหลวงในเขตโอเชียเนีย
หมวดหมู่:ประเทศนีวเว
จักรพรรดินีเซี่ยวจิ้งเซี่ยน

จักรพรรดินีเซี่ยวจิ้งเซี่ยน (孝敬宪皇后;  	ค.ศ. 1722- ค.ศ1731-) เป็นพระอัครมเหสีในจักรพรรดิยงเจิ้ง

**พระราชประวัติ**
จักรพรรดินีเซี่ยวจิ้งเซี่ยน ทรงมาจากราชสกุลแมนจู สกุลอูลานารา ซึ่งตระกูลกลุ่มย่อยของราชสกุลแมนจูกลุ่ม นารา ดังนั้นพระนางจึงทรงเป็นที่รู้จักกันดีในนาม พระนางอี๋ซิวฮองเฮา พระนามเดิมส่วนพระองค์ไม่สามารถทราบได้ พระนางอูลาน่าลา ทรงอภิเษกสมรสกับ องค์ชายอิ้นเจิงพระโอรสองค์ที่4 ในจักรพรรดิคังซีในปี  1691 และหกปีต่อมาในปี ค.ศ. 1697 พระนางมีพระประสูติกาลพระโอรสพระนามว่าโต หงฮุ่ย (弘晖) ใน และในปี ค.ศ.1722 จักรพรรดิคังซี สวรรคตและองค์ชายอิ้นเจิงได้เสวยราชย์ราชสมบัติต่อมาเป็นจักรพรรดิยงเจิ้ง ทรงสถาปนาพระนางอูลานารา ขึ้นเป็น สมเด็จพระจักรพรรดินี (ฮองเฮา) และทรงสถาปนาให้ดูแลปกครองวังหลัง พระนางอี๋ซิวฮองเฮาทรงพระประชวรและสวรรคตในปี ค.ศ. 1731 และพระศพถูกฝังอยู่ในสุสาน ไถ่หมิง ในสุสานราชวงศ์ชิง หลังจากการสวรรคตของพระนางแล้วจักรพรรดิยงเจิ้ง ทรงไม่ได้สถาปนาพระมเหสีพระองค์ใดขึ้นเป็น ฮองเฮา ต่อจากพระนางแต่มีพระบรมราชโองการให้ ซีกุ้ยเฟย ดูแลวังหลังต่อมา

**พระโอรส**- องค์ชายหงฮุ่ย (弘晖; 1697-1704) พระโอรสองค์โตของยงเจิงฮ่องเต้ ทรงได้รับการสถาปนาพระอิสริยยศ เป็น เจ้าชายตวนที่1  (端亲王) โดยจักรพรรดิเฉียนหลง
หมวดหมู่:บุคคลที่เกิดในปี พ.ศ. 2224
หมวดหมู่:จักรพรรดินีราชวงศ์ชิง
หมวดหมู่:ชาวแมนจู
ไพโรจน์ วายุภาพ

ศาสตราจารย์พิเศษ ไพโรจน์ วายุภาพ (เกิด 19 กันยายน พ.ศ. 2493) อดีตประธานศาลฎีกา, ศาสตราจารย์พิเศษในสาขาวิชากฎหมายแพ่ง คณะนิติศาสตร์ มหาวิทยาลัยธรรมศาสตร์ นอกจากนั้น ได้รับพระบรมราชโองการโปรดเกล้าฯ แต่งตั้งเป็นกรรมการกฤษฎีกาตั้งแต่ พ.ศ. 2555 ถึงปัจจุบัน

**ประวัติ**
ศาสตราจารย์พิเศษ ไพโรจน์ วายุภาพ เกิดเมื่อวันที่ 19 กันยายน พ.ศ. 2493 สำเร็จการศึกษานิติศาสตรบัณฑิต คณะนิติศาสตร์ มหาวิทยาลัยธรรมศาสตร์ (เกียรตินิยมดี)  พ.ศ. 2515 และเป็นเนติบัณฑิตไทยจากสำนักอบรมศึกษากฎหมายแห่งเนติบัณฑิตยสภา พ.ศ. 2516

**การทำงาน**
พ.ศ. 2554 - ประธานศาลฎีกา
*พ.ศ. 2552 - รองประธานศาลฎีกา
*พ.ศ. 2550 - ผู้พิพากษาหัวหน้าคณะในศาลฎีกา
*พ.ศ. 2547 - ผู้พิพากษาศาลฎีกา
*พ.ศ. 2544 - ผู้พิพากษาหัวหน้าคณะในศาลอุทธรณ์ภาค ๗
*พ.ศ. 2542 - รองอธิบดีผู้พิพากษาศาลแพ่ง
*พ.ศ. 2537 - ผู้ช่วยผู้พิพากษาศาลฎีกา
*พ.ศ. 2535 - ผู้พิพากษาหัวหน้าคณะในศาลภาษีอากรกลาง
*พ.ศ. 2535 - ผู้พิพากษาศาลแพ่ง
*พ.ศ. 2533 - ผู้ช่วยผู้พิพากษาศาลอุทธรณ์
*พ.ศ. 2532 - ผู้พิพากษาหัวหน้าศาลจังหวัดยโสธร
*พ.ศ. 2526 - ผู้พิพากษาศาลจังหวัดระยอง
*พ.ศ. 2522 - ผู้พิพากษาศาลจังหวัดนครสวรรค์
*พ.ศ. 2520 - ผู้ช่วยผู้พิพากษา
*พ.ศ. 2518 - อัยการ
*อาจารย์สอนกฎหมาย

**ปริญญากิตติมศักดิ์**
นิติศาสตรดุษฎีบัณฑิตกิตติมศักดิ์ ปี 2554 มหาวิทยาลัยธรรมศาสตร์

**เครื่องราชอิสริยาภรณ์**

**อ้างอิง**
http://www.supremecourt.or.th/webportal/supremecourt/content.php?content=component/content/view.php&id=95fix-attempted=yes 
*http://www.manager.co.th/Home/ViewNews.aspx?NewsID=9540000154413fix-attempted=yes 
หมวดหมู่:ประธานศาลฎีกาไทย
พ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:ศาสตราจารย์พิเศษ
หมวดหมู่:ผู้พิพากษาไทย
หมวดหมู่:กรรมการกฤษฎีกาไทย
สำนักพิมพ์เพลินจิตต์

สำนักพิมพ์เพลินจิตต์  ถือกำเนิดเมื่อ  เมษายน  พ.ศ. 2475  เป็นสำนักพิมพ์เก่าแก่แห่งหนึ่งของประเทศไทย ตั้งอยู่ที่ โรงพิมพ์ บริษัท ศิริอักษร จำกัด เลขที่ 103 สี่แยกหลานหลวง หรือ สี่แยกแม้นศรี พระนคร โดยเวช กระตุฤกษ์ ผู้ก่อตั้งและดำเนินงาน

**รายชื่อหนังสือและพ็อกเก็ตบุ๊ค**
หนังสือเพลินจิตต์พิเศษ
*เพลินจิตต์ ชุมนุมนักประพันธ์  เป็นการรวมเรื่องสั้นของนักประพันธ์ที่มีชื่อเสียงแห่งยุคหลังสงครามโลกครั้งที่ 2 13 เรื่อง มารวมพิมพ์เป็นเล่มเป็นครั้งแรกก่อนที่สำนักพิมพ์อื่น ๆ จะดำเนินการตามในเวลาต่อมา 
*เพลินจิตต์รายสัปดาห์ รวมผลงานของนักเขียนหลายคน ซึ่งต่อมาตีพิมพ์เป็นรายสัปดาห์
*เพลินจิตต์ฉบับเยาว์ จัดพิมพ์เสนอสำหรับเยาวชน ด้วยเรื่องที่อ่านสนุก ปลุกใจ ไม่เป็นภัยแก่เยาวชน
*นิยายเพลินจิตต์ฉบับกระเป๋า เช่น ทะเลมหาภัย 16 เล่มจบ โดย รัตติกรณ์
*จอมอำมหิต 28 เล่มจบ (เล่มเล็ก) น.นพรัตน์ อ้างอิงพิมพ์ปี พ.ศ. 2509
*นวนิยาย ขุนศึก ของ ไม้ เมืองเดิม
*ปฐพีถล่ม 30 เล่มจบ (เล่มเล็ก) พิมพ์ครั้งที่ 1 ปี พ.ศ. 2508 ชุดนิยายจีนกำลังภายในของ ว. ณ เมืองลุง หรือ ชิน บำรุงพงศ์ 
*หนังสือชุดต่าง ๆ ของ ป. อินทรปาลิต ชุดศาลาโกหก ชุดศาลาปีศาจ และศาลาระทม 
*3 เกลอ (พล นิกร กิมหงวน) ของ ป. อินทรปาลิต

**อ้างอิง**
หมวดหมู่:สำนักพิมพ์ไทย
เปี้ยนอี้ฟาง

บอร์ดประวัติความเป็นมาของร้าน 
เป็ดปักกิ่งของร้านเปี้ยนอี้ฟาง
เปี้ยนอี้ฟาง หรือ เผี้ยนอี้ฝัง () เป็นร้านเก่าแก่ดั้งเดิม ก่อตั้งมาตั้งแต่หกร้อยกว่าปีก่อน สมัยราชวงศ์หมิง เป็นร้านขายเป็ดปักกิ่งที่เก่าแก่ที่สุด และเป็นต้นตำรับเป็ดปักกิ่งแห่งแรกในกรุงปักกิ่ง โดดเด่นด้วยการย่างแบบ "อบในเตาปิด" อันเป็นเอกลักษณ์ของร้าน ที่ตัวเป็ดจะไม่สัมผัสกับเปลวไฟโดยตรง แต่จะใช้การถ่ายเทความร้อนผ่านผนังเตา และพ่อครัวจะไม่เปิดประตูเตาระหว่างย่างเลย จนกระทั่งตัวเป็ดสุกพร้อมเสิร์ฟ 
คู่แข่งทางการค้าตลอดกาลของร้านนี้ คือ เฉวียนจวี้เต๋อ อีกหนึ่งร้านดังที่เชี่ยวชาญด้านเป็ดปักกิ่ง

**ประวัติ**
ก่อตั้งขึ้นในปี ค.ศ. 1416 ตั้งแต่สมัยราชวงศ์หมิง เดิมทีเป็นเพียงร้านขายอาหารจานเป็ดไก่อยู่ใกล้กรุงปักกิ่ง ต่อมาเริ่มขยับขยายกิจการเข้ามาในเมืองหลวง ในปี ค.ศ. 1855  เปิดร้านแรก  (flagship store) โดยใช้ชื่อ เปี้ยนอี้ฟาง เข่ายาเตี้ยน (便宜坊烤鴨店 พินอิน: Biànyífāng kǎoyādiàn)  บริเวณสี่แยกฉงเหวินเหมิน ซึ่งเป็นย่านการค้าที่เจริญรุ่งเรืองใจกลางกรุงปักกิ่ง ที่ห่างจากจัตุรัสเทียนอันเหมินเพียงแค่ 15 นาที (เดินเท้า) 
แรกเริ่มเดิมทีนั้น เปี้ยนอี้ฟางเป็นภัตตาคารที่ขึ้นชื่อด้านอาหารซันตง (鲁菜 พินอิน: lǔ cài) ก่อนจะโด่งดังด้วยเมนู เป็ดปักกิ่ง ที่ใช้สูตรดั้งเดิมตั้งแต่สมัยราชวงศ์หมิง ด้วยวิธีการย่างแบบเตาปิดอันเป็นเอกลักษณ์ของร้าน ที่ทำให้เป็ดทั้งหอม หนังกรอบทว่าเนื้อนุ่มใน นอกจากนี้ยังมีเมนูเด็ดอย่าง ตับเป็ดรสเลิศที่ปรุงแบบตะวันตก (西法鸭肝) ที่เป็นอีกจานยอดนิยมของร้าน
เปี้ยนอี้ฟางเป็นหนึ่งในสุดยอดแบรนด์เก่าแก่ของจีน (老字號) และเป็นสถานที่รับรองแขกเหรื่อ บุคคลสำคัญมากมาย ปัจจุบันมีสาขาในกรุงปักกิ่งหลายแห่ง เช่น สาขาเซียนหยูโข่ว (鲜鱼口) บนถนนเฉียนเหมิน ถนนสายการค้าเก่าแก่ของกรุงปักกิ่ง หรือสาขานิวเวิลด์ (新世界店) บนชั้น 3 ของห้างสรรพสินค้านิวเวิลด์ เป็นต้น

**ดูเพิ่ม**
 เฉวียนจวี้เต๋อ

**แหล่งอ้างอิงอื่น**
  Official Website of Bianyifang date=2011-02-02 -  Bianyifang: Top 2 Peking Duck restaurants in Beijing (2011)

**อ้างอิง**
หมวดหมู่:ภัตตาคารอาหารจีน
หมวดหมู่:ภัตตาคารในประเทศจีน
หมวดหมู่:ภัตตาคารแบ่งตามประเทศ

หมวดหมู่:ภัตตาคาร
หมวดหมู่:หมวดหมู่แบ่งตามประเทศ
หมวดหมู่:ประเภทของสิ่งก่อสร้างแบ่งตามประเทศ
การจำยอมสละ

ไฟล์:Bundesarchiv Bild 146-1976-063-32, Bad Godesberg, Münchener Abkommen, Vorbereitung.jpg|thumb|right|นายกรัฐมนตรีอังกฤษ เนวิล เชมเบอร์ลิน กับอดอล์ฟ ฮิตเลอร์ ในการพบปะที่บัดก็อทเอสแบร์ก (Bad Godesberg) ในเยอรมนี เมื่อ 24 กันยายน ค.ศ. 1938 ซึ่งฮิตเลอร์ต้องการผนวกดินแดนบริเวณเขตชายแดนของเช็กเกียโดยเร็ว
การจำยอมสละ (Appeasement) เป็นนโยบายทางการทูตที่มุ่งหลีกเลี่ยงสงครามโดยการยอมให้แก่ประเทศก้าวร้าว นักประวัติศาสตร์ พอล เคนเนดี นิยามว่าเป็น "นโยบายระงับการวิวาทระหว่างประเทศโดยการยอมรับและสนองความเดือดร้อนผ่านการเจรจาและการประนีประนอมอย่างมีเหตุผล ฉะนั้นจึงหลีกเลี่ยงการหันไปถึ่งการขัดกันด้วยอาวุธซึ่งจะมีราคาแพง นองเลือดและอาจอันตราย" ประเทศประชาธิปไตยยุโรป ซึ่งปรารถนาจะหลีกเลี่ยงสงครามกับเผด็จการเยอรมนีและอิตาลี ในคริสต์ทศวรรษ 1930 ใช้การจำยอมสละ ด้วยนึกถึงความน่าสะพรึงของสงครามโลกครั้งที่หนึ่ง
คำนี้มักใช้กับนโยบายต่างประเทศของนายกรัฐมนตรีเนวิล เชมเบอร์ลิน ต่อนาซีเยอรมนีระหว่าง ค.ศ. 1937 ถึง 1939 นโยบายหลีกเลี่ยงสงครามกับเยอรมนีของเขาเป็นหัวข้อการถกเถียงเข้มข้นเป็นเวลากว่าเจ็ดสิบปีในหมู่นักวิชาการ นักการเมืองและนักการทูต การประเมินของนักประวัติศาสตร์มีตั้งแต่ประณามว่าปล่อยให้เยอรมนีของอดอล์ฟ ฮิตเลอร์เติบโตเข้มแข็งเกินไป ไปจนถึงตัดสินว่าเขาไม่มีทางเลือกอื่นและทำเพื่อประโยชน์ที่ดีที่สุดของสหราชอาณาจักรในขณะนั้น การยอมให้เหล่านี้ถูกมองในเชิงบวกอย่างกว้างขวาง และความตกลงมิวนิกที่สรุปเมื่อวันที่ 30 กันยายน ค.ศ. 1938 โดยเยอรมนี, สหราชอาณาจักร, ฝรั่งเศส และอิตาลี ทำให้เชมเบอร์ลินประกาศว่าเขาได้รักษา "สันติภาพแห่งยุคของเรา"

**อ้างอิง**
หมวดหมู่:การเมืองในสงครามโลกครั้งที่สอง
หมวดหมู่:ความสัมพันธ์ระหว่างประเทศ
หมวดหมู่:การทูต
หมวดหมู่:คำศัพท์การเมือง
หมวดหมู่:ประวัติศาสตร์ยุโรป
หมวดหมู่:เนวิล เชมเบอร์ลิน
หมวดหมู่:อดอล์ฟ ฮิตเลอร์
หมวดหมู่:ความตกลงมิวนิก
ไตรทรรศน์แห่งญี่ปุ่น

ไฟล์:NihonSankei.png|thumb|300px|ไตรทรรศน์แห่งญี่ปุ่น (นิฮง ซังเก)1. มัตสึชิมะ 2. อามาโนฮาชิดาเตะ   3. มิยาจิมะ
ไตรทรรศน์แห่งญี่ปุ่น (Nihon Sankei; Three Views of Japan) เป็นรายชื่อสถานที่สามแห่งในประเทศญี่ปุ่นซึ่งได้รับการจัดว่ามีความงดงามมากที่สุด ประกอบด้วย หมู่เกาะกิ่งสนแห่งมัตสึชิมะในจังหวัดมิยางิ สันทรายกิ่งสนแห่งอามาโนฮาชิดาเตะในจังหวัดเกียวโต และศาลเจ้าอิตสึกูชิมะในจังหวัดฮิโรชิมะ ซึ่งหนึ่งในสามนี้คืออิตสึกูชิมะยังได้รับการจัดให้เป็นมรดกโลกโดยยูเนสโก อีกด้วย

**ไตรทรรศน์แห่งใหม่**
ค.ศ. 1915 สำนักพิมพ์จิตสึเงียว โนะ นิฮง ชะ (株式会社実業之日本社) ได้มีการสำรวจในระดับชาติเพื่อคัดเลือกไตรทรรศน์แห่งใหม่ขึ้น ซึ่งไตรทรรศน์แห่งใหม่นี้ ประกอบด้วย - โอนูมะ (大沼), แอ่งน้ำขนาดใหญ่ใน อุทยานแห่งชาติโอนูมะ คูอาชิ อยู่ที่เมืองนานาเอะทางฝั่งตะวันออกของคาบสมุทรโอชิมะ ซึ่งอยู่ทางตะวันตกเฉียงใต้ของเกาะฮกไกโด- มิโฮะ โนะ มัตสึบาระ (三保の松原) สวนสนในคาบสมุทรมิโฮะ ในเขตชิมิซุของนครชิซูโอกะ จังหวัดชิซูโอกะ- ยาบาเก (耶馬渓) ส่วนของแม่น้ำและหุบเขาที่ตั้งอยู่ที่ต้นน้ำของแม่น้ำยามากูนิ (山国川) ในนครนากัตสึ จังหวัดโออิตะ เกาะคีวชู 

**แหล่งข้อมูลอื่น**
  เว็บไซต์อย่างเป็นทางการของ นิฮง-ซังเก 
หมวดหมู่:การท่องเที่ยวในประเทศญี่ปุ่น
หมวดหมู่:จังหวัดเกียวโต
หมวดหมู่:จังหวัดนางาซากิ
หมวดหมู่:จังหวัดนาระ
หมวดหมู่:จังหวัดฟูกูโอกะ
หมวดหมู่:จังหวัดมิยางิ
หมวดหมู่:จังหวัดยามานาชิ
หมวดหมู่:จังหวัดฮกไกโด
หมวดหมู่:จังหวัดฮิโรชิมะ
หมวดหมู่:จังหวัดเฮียวโงะ
ดีเอโกการ์ซีอา

ดีเอโกการ์ซีอา (Diego Garcia) เป็นชื่ออะทอลล์ (เกาะปะการังวงแหวน) แห่งหนึ่งในมหาสมุทรอินเดียตอนกลาง เป็นส่วนหนึ่งของบริติชอินเดียนโอเชียนเทร์ริทอรี (หมู่เกาะชาโกส) เกาะตั้งอยู่ที่ประมาณ 1,970 ไมล์ทะเล (3,650 กิโลเมตร) ทางตะวันออกของชายฝั่งของแอฟริกา (ที่แทนซาเนีย), ห่างออกไป 967 ไมล์ทะเล (1,790 กิโลเมตร) ทางตะวันตกเฉียงใต้ของอินเดีย (ที่เมืองกันยากุมารี) และ 2,550 ไมล์ทะเล (4,720 กิโลเมตร) ทางตะวันตกเฉียงเหนือขอออสเตรเลีย (ที่รัฐเวสเทิร์นออสเตรเลีย) 
ในอดีตกองทัพเรือสหรัฐอเมริกาเข้ายึดที่นี่เพื่อใช้เป็นสถานที่ตั้งของกองทัพเรือในสงครามโลกครั้งที่สอง เมื่อสงครามสงบลงสหรัฐจึงได้มอบที่นี่ให้กับสหราชอาณาจักร

**อ้างอิง**

**แหล่งข้อมูลอื่น**
หมวดหมู่:เกาะในมหาสมุทรอินเดีย
หมวดหมู่:เมืองหลวงในทวีปเอเชีย
หมวดหมู่:เมืองหลวงของดินแดนโพ้นทะเลของบริเตน
ปราบ ยุทธพิชัย

ชัยยุทธ ป๋วยเฮง ชื่อเล่น ปราบ หรือที่รู้จักกันในชื่อ ปราบ ยุทธพิชัย เป็นนักแสดงและพิธีกรชาวไทย เป็นที่รู้จักจากการเป็นพิธีกรรายการปลดหนี้ จึงมีอีกฉายาว่า "ปราบ ปลดหนี้"

**ประวัติ**
ปราบเกิดเมื่อวันที่ 29 มกราคม พ.ศ. 2514 เป็นชาวจังหวัดฉะเชิงเทรา แต่ไปเติบโตที่กรุงเทพมหานคร สำเร็จการศึกษาระดับปริญญาตรี จากคณะศึกษาศาสตร์ มหาวิทยาลัยเกษตรศาสตร์ วิทยาเขตกำแพงแสน มีผลงานละครเรื่องแรกคือ หนุ่มสาวชาวหอ เมื่อปี พ.ศ. 2533 - 2534 ทางสถานีวิทยุโทรทัศน์ไทยทีวีสีช่อง 3 และเริ่มเป็นที่รู้จักหลังจากเป็นพิธีกรรายการปลดหนี้ ซึ่งออกอากาศทางสถานีโทรทัศน์สีกองทัพบกช่อง 7 โดยคู่กับ ตี๋อ้วน - นำชัย จรรยาฐิติกุล ตั้งแต่ปี พ.ศ. 2545 จนถึงปี พ.ศ. 2562
ชีวิตส่วนตัว ปราบสมรสกับ ธันยวรรณ ป๋วยเฮง 20 คนสุดท้ายจากการประกวดนางสาวไทย 2535 และ 10 คนสุดท้ายจากการประกวดมิสไทยแลนด์เวิลด์ 2535 มีบุตรชาย 1 คน ชื่อ กองทัพ พีค

**ผลงาน**

**ละครโทรทัศน์**

**ละครสั้น**
 ฟ้ามีตา ตอน "น้องนรก" (2553)- ฟ้ามีตา ตอน "ผิดที่ใคร" (2554)- ฟ้ามีตา ตอน "ประตูที่ปิดตาย" (2554)- กรรมลิขิต ตอน "ลิขิตฟ้าชะตาเสีอ" รับบท ขุนพันธรักษ์ราชเดช (18 25 กันยายน 2555) (2 ตุลาคม 2555)- ฟ้ามีตา ตอน "เงาหัวไม่มี" (28 พฤษภาคม 2559)

**ภาพยนตร์**
 ฝากฝั่นไว้เดี๋ยวจะเลี้ยวมาเอา (2535)- เชอร์รี่แอน (2544)- ช้างเพื่อนแก้ว (2546)- 2508 ปิดกรมจับตาย (2547)- ธิดาช้าง (2547)

**พิธีกร**
 ปลดหนี้

**มิวสิควีดีโอ**
 เสียงคลื่นยังเหมือนเดิม - ไก่ พรรณิกา (พ.ศ. 2540)

**รางวัลที่ได้รับ**
 รางวัลดาราดาวรุ่งชายตุ๊กตาเงิน ประจำปี 2544 จากภาพยนตร์เรื่อง เชอรี่แอน 

**อ้างอิง**
ปราบ ยุทธพิชัย
หมวดหมู่:บุคคลจากอำเภอบางน้ำเปรี้ยว‎
หมวดหมู่:นักแสดงชายชาวไทย
หมวดหมู่:พิธีกรชาวไทย
หมวดหมู่:บุคคลจากคณะศึกษาศาสตร์และพัฒนศาสตร์ มหาวิทยาลัยเกษตรศาสตร์
ซาบู และ ร็อบ แวน แดม

ซาบู และ ร็อบ แวน แดม (Sabu and Rob Van Dam) มีสมาชิก 2 คนคือ ซาบู และ ร็อบ แวน แดม เซ็นสัญญาสังกัดสมาคม เอ็กซ์ตรีมแชมเปียนชิพเรสต์ลิง และ ดับเบิลยูดับเบิลยูอี ในค่าย อีซีดับเบิลยู สองคนนี้เคยอยู่ในทีม อีซีดับเบิลยู ออริจินัล

**ผลงานทั้งหมด**
Extreme Championship Wrestling
**ECW World Tag Team Championship (2 สมัย)
**ECW World Television Championship (1 สมัย) - ร็อบ แวน แดม
**ECW FTW Heavyweight  Championship (1 สมัย) - ซาบู

**ดูเพิ่ม**
เอ็กซ์ตรีมแชมเปียนชิพเรสต์ลิง
*อีซีดับเบิลยู (ดับเบิลยูดับเบิลยูอี)
*อีซีดับเบิลยู ออริจินัล

**อ้างอิง**
หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
หมวดหมู่:รายชื่อสมาชิกของอีซีดับเบิลยูออริจินัล
รายพระนามพระมหากษัตริย์ตูนิเซีย

== เบย์แห่งตูนิส (1705–1956)**

**ราชวงศ์ฮูเซอีนิส**

**พระมหากษัตริย์ตูนิเซีย (1956–1957)**

**ราชวงศ์ฮูเซอีนิส**

**ผังพระราชวงศ์**
Genealogical tree of the Idrisid and Senussi family showing their descent Muhammad the Prophet. 

**อ้างอิง**

**แหล่งข้อมูลอื่น**
 Husainid Dynasty
ร
ต
ร
ดารณีนุช ปสุตนาวิน

ดารณีนุช ปสุตนาวิน  ท็อป (เกิด: 7 เมษายน พ.ศ. 2511) เป็นนักแสดง พิธีกร และ นางแบบชาวไทย

**ประวัติ**
ดารณีนุช ปสุตนาวิน เป็นบุตรของสุภี กับกัลยา ปสุตนาวิน บิดาเป็นชาวอำเภอศรีสัชนาลัย จังหวัดสุโขทัยและเป็นนักเขียนภาพประกอบนวนิยายและสารคดีส่วนมารดาเป็นชาวอำเภอคีรีมาศ จังหวัดสุโขทัย ดารณีนุชสมรสกับกฤต โพธิปิติ ช่วงปี พ.ศ. 2538 มีบุตรชายสองคน ชื่อ กฤณ (ชื่อเล่น: กั๊ท) และติณห์ (ชื่อเล่น: แก๊งค์) ซึ่งเธอและสามีได้หย่าร้างกันเมื่อ พ.ศ. 2556 หลังการหย่าเธอยังคงติดต่อกับอดีตสามี แต่ตัวเธอได้เปลี่ยนกลับมาใช้สกุลก่อนสมรสแล้ว
การศึกษา ระดับมัธยมศึกษา จากโรงเรียนเตรียมอุดมศึกษาพัฒนาการ (รุ่น3), นิเทศศาสตรบัณฑิต มหาวิทยาลัยกรุงเทพ รุ่น 24 / ปีที่สำเร็จการศึกษา 2533 

**ผลงาน**

**ละครโทรทัศน์**

**ซิทคอม**

**ละครเวที**

**ภาพยนตร์**

**Concert**
 2552 SAF Concert# 2" Senior Artist Fantasia- 2553 Golf มั้ย Took Concert

**มิวสิกวิดีโอ**
 รักเดียวใจเดียว - เสือ ธนพล อินทฤทธิ์- วาย - กอล์ฟ เบญจพล เชยอรุณ- ปั่นจักรยาน (Bike for Dad)

**พิธีกร**
 เพื่อนรักมหัศจรรย์ ช่อง 9- ดวงกับดาว ช่อง 3- พีเพิลเกม ช่อง 3- 3 โชะ โป๊ะเชะ ช่อง 3- แซททีวี ช่อง 5- หลังคาเดียวกัน (แทนหนูแหม่ม สุริวิภา กุลตังวัฒนา- What is it ? อะไรกันนี่ ช่อง 3 (ตัวช่วยในรายการ)- ดารานอกจอ ช่อง 3- เกมนักชิม ช่อง ไอทีวี- เกมอิ่มบุญ ช่อง 7- ก้อง ท็อป Off Scenes- Speak Out ช่อง True inside 61- คันปาก ช่อง 7- ซุปเปอร์เมีย ช่อง FAN TV- เจ๊รู้...สรรหามาเล่า ช่อง PPTV- เพลินวัย ช่อง PPTV- สตรีหมายเลข ๑- The Guest House On The Road ช่อง 3- รายการ ONTOP ช่อง NOW 26- เกมพันหน้า ช่อง 7- รายการ คดีสีชมพู ช่อง Workpoint - รายการ The Queen ราชนีโต๊ะกลม ช่อง 3- รายการ The cover เหมือนขั้นเทพ ช่อง 7- รายการ เก้ง กวาง บ่าง ชะนี ช่อง 3- รายการ แม่บ้าน ประจัญบาญ ช่อง 32 ไทยรัฐทีวี- รายการ หม้ายตัวแม่ ทุกวันอาทิตย์ เวลา 17.00 - 18.00 น. (เริ่มวันอาทิตย์ที่ 1 เมษายน 2561) ทางช่อง 9 ร่วมกับ   ตุ๊ก ญาณี จงวิสุทธิ์ และ  พิ้งกี้ สาวิกา ไชยเดช- รายการ เผือกร้อนตอนบ่าย ทุกวันเสาร์ เวลา 16.00-16.30 น. (เริ่มวันเสาร์ที่ 7 ธันวาคม 2562) ทางช่อง 3 ร่วมกับ ก้อง ปิยะ เศวตพิกุล และ อ้น ศรีพรรณ ชื่นชมบูรณ์- ถามสุดซอย Weekend เนชั่นทีวี

**อ้างอิง**

**แหล่งข้อมูลอื่น**
 หนังดี- ประวัติดารา ผลงาน ท๊อป ดารณีนุช โพธิปิติ
หมวดหมู่:บุคคลจากกรุงเทพมหานคร
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:พิธีกรชาวไทย
หมวดหมู่:การเมืองภาคประชาชน
หมวดหมู่:ศิลปินที่เป็นแนวร่วมกปปส.
หมวดหมู่:บุคคลจากโรงเรียนเตรียมอุดมศึกษาพัฒนาการ
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
พิกัดที่หนึ่ง

ไฟล์:Cartesian-coordinate-system.svg|thumb|right|250px|พิกัดที่หนึ่งของ (2, 3), (−3, 1), (0, 0), (−1.5, −2.5) ก็คือ 2, −3, 0, −1.5 ตามลำดับ
พิกัดที่หนึ่ง (abscissa; พหูพจน์: abscissae, abscissæ) หมายถึงสมาชิกของคู่อันดับที่ลงจุดตามแกนแนวนอนของระบบพิกัดคาร์ทีเซียนสองมิติ ซึ่งตรงข้ามกับพิกัดที่สอง (ordinate) พิกัดที่หนึ่งคือพจน์แรกของพจน์สองพจน์ (ที่มักกำกับด้วย x และ y) ซึ่งกำหนดตำแหน่งของจุดในระบบพิกัดเช่นนั้น นั่นคือ ถ้ากำหนดให้คู่อันดับ (x, y) ดังนั้นพิกัดที่หนึ่งก็คือ x
:
ยกตัวอย่างจุด (2, 3) จะได้ว่าพิกัดที่หนึ่งคือ 2 หรืออย่างเช่นจุด (5, 15) จะได้ว่าพิกัดที่หนึ่งคือ 5 เป็นต้น

**ดูเพิ่ม**
 พิกัดที่สอง- ฟังก์ชัน (คณิตศาสตร์)- ความสัมพันธ์ (คณิตศาสตร์)- แผนภูมิเส้น
หมวดหมู่:มิติ
หมวดหมู่:คณิตศาสตร์มูลฐาน
หมวดหมู่:ระบบพิกัด
วัดโพธิสมภรณ์

วัดโพธิสมภรณ์ เป็นพระอารามหลวงชั้นตรี  ชนิดสามัญ ตั้งอยู่บนถนนเพาะนิยม เลขที่ 22 ตำบลหมากแข้ง อำเภอเมืองอุดรธานี จังหวัดอุดรธานี อยู่ทางทิศตะวันตกของหนองประจักษ์ มีเนื้อที่ทั้งหมด 40 ไร่

**ประวัติ**
วัดโพธิสมภรณ์ เริ่มสร้างขึ้นในสมัยรัตนโกสินทร์ เมื่อปี พ.ศ. 2449 ปลายรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 โดย มหาอำมาตย์ตรีพระยาศรีสุริยราชวรานุวัตร (โพธิ์ เนติโพธิ์) สมุหเทศาภิบาลมณฑลอุดร ได้พิจารณาเห็นว่าในเขตเทศบาลเมืองอุดรธานี มีเพียง “วัดมัชฌิมาวาส” วัดเดียวเท่านั้น สมควรที่จะสร้างวัดขึ้นอีกสักวัดหนึ่ง จึงได้ไปสำรวจดูสถานที่ทางด้านทิศใต้ของ “หนองนาเกลือ” ซึ่งเป็นหนองน้ำกว้างใหญ่อุดมไปด้วยเกลือสินเธาว์ มีปลาและจระเข้ชุกชุม (ต่อมาภายหลังได้เปลี่ยนชื่อเป็น “หนองประจักษ์” เพื่อเป็นอนุสรณ์แด่กรมหลวงประจักษ์ศิลปาคม ผู้ก่อตั้งเมืองอุดรธานี) เห็นว่าเป็นทำเลที่เหมาะสมควรแก่การสร้างวัดได้เพราะเป็นที่ราบป่าละเมาะเงียบสงบดี ไม่ใกล้ไม่ไกลจากหมู่บ้านมากนักและอยู่ใกล้แหล่งน้ำ
เมื่อตกลงใจเลือกสถานที่ได้แล้ว มหาอำมาตย์ตรีพระยาศรีสุริยราชวรานุวัตร (โพธิ์ เนติโพธิ์) ก็ได้ชักชวนและนำพาราษฎรในหมู่บ้านหมากแข้งมาร่วมกันถากถางป่าจนพอควรแก่การปลูกกุฏิ ศาลาโรงธรรม สำหรับใช้เป็นที่บำเพ็ญบุญ และเป็นที่ประกอบพระราชพิธีถือน้ำพระพิพัฒน์สัตยาประจำปีของหน่วยราชการ ใช้เวลาสร้างอยู่ประมาณ 1 ปี ในระยะแรกชาวบ้านเรียกว่า “วัดใหม่” เพราะแต่เดิมมีเพียงวัดมัชฌิมาวาสซึ่งชาวบ้านเรียกว่า “วัดเก่า” ด้วยพบร่องรอยเป็นวัดร้างมาก่อน มีเจดีย์ศิลาแลงเก่าแก่และพระพุทธรูปหินขาวปางนาคปรก และได้กราบอาราธนา พระครูธรรมวินยานุยุต (หนู) เจ้าคณะเมืองอุดรธานี จากวัดมัชฌิมาวาสมาเป็นเจ้าอาวาสวัด
ในวันที่ 7 พฤษภาคม  พ.ศ. 2507 พระบาทสมเด็จพระมหาภูมิพลอดุลยเดชมหาราช บรมนาถบพิตร ได้โปรดเกล้าฯ พระราชทานพระบรมราชานุญาต

**การตั้งชื่อ**
มหาอำมาตย์ตรีพระยาศรีสุริยราชวรานุวัตร (โพธิ์ เนติโพธิ์) ได้นำความขึ้นกราบทูลขอชื่อต่อ พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า (หม่อมเจ้าภุชงค์ ชุมพูนุท สิริวฑฺฒโน) สมเด็จพระสังฆราชเจ้าวัดราชบพิธสถิตมหาสีมาราม กรุงเทพฯ ได้ทรงประทานนามว่า “วัดโพธิสมภรณ์” เพื่อให้เป็นอนุสรณ์แก่ มหาอำมาตย์ตรีพระยาศรีสุริยราชวรานุวัตร (โพธิ์ เนติโพธิ์) ผู้สร้างวัดแห่งนี้ 

**ลำดับเจ้าอาวาส**

**ปูชนียวัตถุที่สำคัญของวัด**
 พระพุทธรูปทองสำริด เป็นพระพุทธรูปปางมารวิชัย (หลวงพ่อพระพุทธรัศมี) หน้าตักกว้าง 1.55 เมตร สูง 2.30 เมตร อายุประมาณ 600 ปี สมัยสุโขทัย เป็นพระประธานในพระอุโบสถ และพระประธานองค์นี้ยังมีพระบรมสารีริกธาตุบรรจุไว้ในพระเศียรด้วย- พระพุทธรูปศิลาแลง เป็นพระพุทธรูปปางประทานพร สูง 95 เซนติเมตร กว้าง 24 เซนติเมตร สมัยลพบุรี อายุประมาณ 1,300 ปี ประดิษฐานอยู่หลังพระอุโบสถพระพุทธรูปองค์นี้ชาวเมืองอุดรให้ความเคารพนับถือเป็นอย่างมาก มักจะมีคนมากราบไหว้ขอพรอยู่เสมอ จนมีอีกชื่อหนึ่งว่า “พระขอ” ซึ่งหมายถึงหากเราขออะไรก็จะได้อย่างนั้นนั่นเอง- ต้นพระศรีมหาโพธิ์ เป็นต้นโพธิ์ที่รัฐบาลประเทศศรีลังกา มอบให้รัฐบาลไทย ในสมัยจอมพล ป. พิบูลสงคราม เป็นนายกรัฐมนตรี ได้นำมาปลูกไว้เมื่อปี พ.ศ. 2494- รอยพระพุทธบาทจำลอง ทำด้วยศิลาแลง อายุประมาณ 100 ปีเศษ- ตู้พระไตรปิฎกลายทองลดน้ำ สร้างในพระนามเจ้าฟ้ามหิดลอดุลยเดช กรมหลวงสงขลานครินทร์ เมื่อปี พ.ศ. 2472- พระบรมธาตุธรรมเจดีย์

**อ้างอิง**
หมวดหมู่:พระอารามหลวงชั้นตรี ชนิดสามัญ
หมวดหมู่:วัดในอำเภอเมืองอุดรธานี
หมวดหมู่:วัดไทยในสังกัดคณะสงฆ์ธรรมยุติกนิกาย
วิธีใช้:สารบัญ/ทรัพยากรและรายการ

===รายการ**
ทั่วไป:
*วิกิพีเดีย:หมวดหมู่ รายการ และแม่แบบนำทาง
*วิกิพีเดีย:รายการโดด
วิธีใช้
*วิธีใช้:รายการ
*วิธีใช้:ตาราง
*วิธีใช้:การเรียงลำดับ ทุกอย่างเกี่ยวกับการเรียงลำดับแถวตารางอัตโนมัติ

**กล่องข้อมูล**
รายการกล่องข้อมูล

**"เมจิกเวิร์ด"**
รายการ "เมจิกเวิร์ด" - สามารถใช้เป็นข้อความอัตโนมัติหรือเปลี่ยนแปลงการแสดงผลหน้าได้

**ทรัพยากรอื่น**
ทรัพยากรเก็บกวาด
รายการทรัพยากรสำหรับผู้วิจัย
ทรัพยากรสาธารณสมบัติ 
ทรัพยากรออนไลน์เสรี 
ทรัพยากรสารสนเทศเสรีหรือกึ่งเสรีที่มิใช่สาธารณสมบัติ 
ทรัพยากรภาพสาธารณสมบัติ 
ทรัพยากรเสียงเสรี 
เครื่องมือเว็บเบราว์เซอร์ 
สีเว็บ 

**การบริหาร**
บัญชีจ่าหน้า
รายชื่อหน้าที่ถูกล็อก
รายชื่อบทความที่มีปัญหาการโต้แย้ง

**ผู้ดูแลระบบ**
รายชื่อผู้ดูแลระบบ

**การบริหาร**
รายการจดหมายกลุ่ม
รายการหน้าที่ถูกล็อก
รายชื่อบทความที่มีปัญหาการโต้แย้ง

**การต้อนรับผู้ใช้ใหม่**
ข้อความทักทายผู้ใช้ใหม่_Hello_world_o_ o
__NOEDITSECTION__
หมวดหมู่:สารบัญวิธีใช้วิกิพีเดีย
พิกัดที่สอง

ไฟล์:Cartesian-coordinate-system.svg|thumb|right|250px|พิกัดที่สองของ (2, 3), (−3, 1), (0, 0), (−1.5, −2.5) ก็คือ 3, 1, 0, −2.5 ตามลำดับ
พิกัดที่สอง (ordinate) หมายถึงสมาชิกของคู่อันดับที่ลงจุดตามแกนแนวยืนของระบบพิกัดคาร์ทีเซียนสองมิติ ซึ่งตรงข้ามกับพิกัดที่หนึ่ง (abscissa) พิกัดที่สองคือพจน์ท้ายของพจน์สองพจน์ (ที่มักกำกับด้วย x และ y) ซึ่งกำหนดตำแหน่งของจุดในระบบพิกัดเช่นนั้น นั่นคือ ถ้ากำหนดให้คู่อันดับ (x, y) ดังนั้นพิกัดที่สองก็คือ y
:
ยกตัวอย่างจุด (2, 3) จะได้ว่าพิกัดที่สองคือ 3 หรืออย่างเช่นจุด (5, 15) จะได้ว่าพิกัดที่สองคือ 15 เป็นต้น

**ดูเพิ่ม**
 พิกัดที่หนึ่ง- ฟังก์ชัน (คณิตศาสตร์)- ความสัมพันธ์ (คณิตศาสตร์)- แผนภูมิเส้น
หมวดหมู่:มิติ
หมวดหมู่:คณิตศาสตร์มูลฐาน
หมวดหมู่:ระบบพิกัด
การดำเนินการพีชคณิต

ไฟล์:quadratic root.svg|thumb|right|สูตรกำลังสองสำหรับการแก้สมการกำลังสอง มีการดำเนินการพีชคณิตครบทุกอย่าง
การดำเนินการพีชคณิต หมายถึงการดำเนินการอย่างหนึ่งอย่างใดของการบวก การลบ การคูณ การหาร การยกกำลังด้วยตวยเมสานุนปังจำนวนเต็ม และการถอดราก (การยกกำลังด้วยเศษส่วน) การดำเนินการพีชคณิตกระทำบนตัวแปรเชิงพีชคณิต พจน์เชิงพีชคณิต หรือนิพจน์เชิงพีชคณิต  และทำงานได้เหมือนกับการดำเนินการเลขคณิต 

**สัญกรณ์**
สัญลักษณ์การคูณมักจะถูกละไว้ และบอกเป็นนัยว่าเมื่อตัวแปรสองตัวแปร หรือพจน์สองพจน์ หรือเมื่อมีสัมประสิทธิ์ ไม่มีตัวดำเนินการระหว่างกลาง จะถือว่าเป็นการคูณ ตัวอย่างเช่น 3 × x2 จะเขียนเป็น 3x2 และ 2 × x × y จะเขียนเป็น 2xy เป็นต้น 
บางครั้งสัญลักษณ์การคูณก็ถูกเปลี่ยนเป็นจุดหรือจุดกลาง ดังนั้น x × y อาจจะเขียนเป็น x . y หรือ x · y ก็ได้ สำหรับข้อความธรรมดา ภาษาโปรแกรม และเครื่องคิดเลข ก็ใช้ดอกจันหนึ่งตัวแทนสัญลักษณ์การคูณและต้องแสดงให้เห็นชัดเจน ตัวอย่างเช่น 3x จะเขียนเป็น 3 * x 
สัญลักษณ์การหารแทนที่จะใช้ออเบอลุส (obelus, ÷) ก็มักใช้วิงคิวลัม (vinculum) คือเส้นตรงแนวนอนแทน เช่น x + 1 สำหรับข้อความธรรมดา ภาษาโปรแกรม และเครื่องคิดเลข ก็ใช้ทับหรือซอลิดุส (solidus, /) แทนสัญลักษณ์การหาร เช่น 3 / (x + 1)
เลขชี้กำลังก็มักจะเขียนด้วยรูปแบบตัวยก เช่น x2 สำหรับข้อความธรรมดาและภาษามาร์กอัปเท็ก (TeX) ใช้สัญลักษณ์แคริต (caret, ^) แทนการยกกำลังเช่น x ^ 2 
ส่วนภาษาโปรแกรมบางภาษาอย่างเช่น ภาษาเอดา 
ภาษาฟอร์แทรน 
ภาษาเพิร์ล 
ภาษาไพทอน 
และภาษารูบี 
ก็ใช้ดอกจันสองตัวแทนการยกกำลังเช่น x ** 2
เครื่องหมายบวกหรือลบ (±) เป็นสัญกรณ์อย่างย่อสำหรับเขียนนิพจน์สองนิพจน์ในครั้งเดียว โดยนิพจน์หนึ่งใช้เครื่องหมายบวกและอีกนิพจน์หนึ่งใช้เครื่องหมายลบ ตัวอย่างเช่น y = x ± 1 หมายถึงสมการสองสมการได้แก่ y = x + 1 และ y = x − 1 บางครั้งก็ใช้แสดงว่าพจน์เป็นบวกหรือลบเช่น 
การหาคำของนิพจน์คณิต
การดำเนินการพีชคณิตมีรูปแบบคล้ายคลึงกับการดำเนินการเลขคณิตตามตารางด่านล่างนี้
หมายเหตุ: การใช้  และ  เป็นเพียงตัวอย่างเท่านั้น สามารถเปลี่ยน  และ  ไปเป็นตัวแปรอื่นเช่น  และ  ก็ได้

**อ้างอิง**

**ดูเพิ่ม**
 พีชคณิตมูลฐาน- ลำดับการดำเนินการ
หมวดหมู่:คณิตศาสตร์มูลฐาน
หมวดหมู่:พีชคณิตมูลฐาน
ต้นไม้เฟนวิก

ในวิทยาการคอมพิวเตอร์ ต้นไม้เฟนวิก (Fenwick tree) หรืออาจเรียกว่า binary indexed tree เป็นโครงสร้างข้อมูลที่ใช้ในการคำนวณผลรวมนำหน้า (prefix sum) ของตารางข้อมูลได้อย่างมีประสิทธิภาพ โครงสร้างข้อมูลนี้คิดค้นโดย Peter Fenwick ใน พ.ศ. 2537
การคำนวณผลรวมนำหน้าอย่างง่ายก็คือการสร้างตารางคำนวณผลลัพธ์ล่วงหน้า ซึ่งใช้เวลา  ในการดำเนินการ และหลังจากนั้นก็สามารถหาผลลัพธ์จากตารางดังกล่าวได้ในเวลาเพียง  อย่างไรก็ตาม หากหลังจากนั้นต้องการที่จะแก้ไขข้อมูลขึ้นมา ก็ต้องคำนวณข้อมูลทั้งตารางใหม่อีกรอบ กล่าวคือหากมีการแก้ข้อมูล  รอบ ก็จะทำให้ต้องเสียเวลา  ซึ่งเสียเวลาเป็นอย่างมาก ต้นไม้เฟนวิกเข้ามาช่วยลดเวลาในส่วนนี้โดยทำให้การแก้ไขข้อมูลแต่ละครั้งใช้เวลาเพียง  ทำให้การแก้ข้อมูล  รอบ ใช้เวลาเพียง  แต่ก็แลกมากับเวลาในการหาผลลัพธ์ซึ่งเพิ่มขึ้นจาก  มาเป็น 

**อ้างอิง**

**แหล่งข้อมูลอื่น**
  A tutorial on Fenwick Trees on TopCoder date=2011-07-23 -  An article on Fenwick Trees on Algorithmist-  An entry on Fenwick Trees on Polymath wiki-  Order-statistics tree, a related data structure date=2012-12-01 
หมวดหมู่:ต้นไม้ (โครงสร้างข้อมูล)
แม่แบบ:เหตุการณ์ปัจจุบัน/2556 กุมภาพันธ์ 6

* สมาคมผู้สื่อข่าวต่างประเทศแห่งประเทศไทย ออกแถลงการณ์เกี่ยวเนื่องกับกรณีคำตัดสินของนายสมยศ พฤกษาเกษมสุขผ่านทางเฟซบุ๊กและเว็บไซต์ โดยระบุว่า "กฎหมายหมิ่นพระบรมเดชานุภาพ และพ.ร.บ. คอมพิวเตอร์ เป็นอุปสรรคต่อเสรีภาพในการแสดงออก" ทำให้สื่อทั้งในและต่างประเทศไม่สามารถตีพิมพ์เนื้อหาที่เห็นต่างทางการเมืองได้อย่างเต็มที่  (ประชาไทออนไลน์)
}
แม่แบบ:ทีมสโมสรฟุตบอลจังหวัดภูเก็ต

หมวดหมู่:แม่แบบทีมฟุตบอลไทย
หมวดหมู่:ผู้เล่นสโมสรฟุตบอลภูเก็ต
Brookesia micra

Brookesia micra (บรู๊ค-เค-เซีย-ไม-คร่า) เป็นสัตว์เลื้อยคลานขนาดเล็ก จำพวกกิ้งก่าคาเมเลี่ยนชนิดหนึ่ง Brookesia micra เป็นกิ้งก่าคาเมเลี่ยนในสกุล Brookesia ชนิดใหม่ที่ได้รับการค้นพบเมื่อปี ค.ศ. 2007 และได้รับการประกาศในวันที่ 14 กุมภาพันธ์ ค.ศ. 2012 ว่าเป็นกิ้งก่าชนิดที่เล็กที่สุดในโลก
Brookesia micra มีความยาวตั้งแต่หัวจรดปลายหางแค่ 2.4 เซนติเมตรเท่านั้น เล็กจนสามารถเกาะบนหัวไม้ขีดไฟได้ มีลำตัวสีน้ำตาลเข้มเหมือนกองใบไม้ เพราะอาศัยอยู่ตามกองใบไม้ที่หล่นทับถมกันตามพื้นดิน ปลายหางสามารถม้วนได้เพียงแค่เกาะเกี่ยวไปตามพื้นดินหรือพุ่มไม้เตี้ย ๆ เท่านั้น ไม่สามารถใช้ปีนต้นไม้สูง ๆ ได้
พบกระจายพันธุ์เฉพาะป่าดิบชื้นในโนซี่ มังกาเบ ซึ่งเป็นเกาะเล็ก ๆ ทางตอนเหนือของเกาะมาดากัสการ์ที่เดียวบนโลกเท่านั้น เป็นกิ้งก่าที่หายากมาก เมื่อถูกคุกคามจะงอตัวแสร้งทำเป็นใบไม้แห้งเพื่อหลอก มีความเชื่อของชาวพื้นเมืองมาดากัสการ์ว่าถ้าเหยียบถูกแม้จะไม่ได้ตั้งใจ จะนำมาซึ่งโชคร้าย

**อ้างอิง**

**แหล่งข้อมูลอื่น**
 Brookesia micra- Brookesia micra
หมวดหมู่:บรู๊คเคเซีย
บรู๊คเคเซีย

บรู๊คเคเซีย (Dwarf chameleon, Leaf chameleon) เป็นกิ้งก่าคาเมเลี่ยนสกุลหนึ่ง ใช้ชื่อสกุลว่า Brookesia 
เป็นกิ้งก่าคาเมเลี่ยนสกุลที่เล็กที่สุด มีความยาวเฉลี่ยเพียง 2.5–5.5 เซนติเมตร เท่านั้น และมีสีลำตัวเป็นสีน้ำตาลเข้ม เพื่อที่จะพรางตัวเข้ากับสภาพแวดล้อมที่อาศัย เป็นสีหม่นไม่สดใสเหมือนกิ้งก่าคาเมเลี่ยนสกุลอื่น ๆ และปลายหางสามารถที่จะม้วนงอได้เพียงแค่สำหรับป่ายปีนตามพุ่มไม้หรือตามพื้นดินเท่านั้น เนื่องจากเป็นกิ้งก่าคาเมเลี่ยนที่หากินบนพื้นดิน ไม่สามารถที่จะปีนต้นไม้ได้ โดยปกติจะหลบซ่อนอยู่อยู่ใต้กองใบไม้ที่หลบทับถมกันอยู่พื้นดิน
ในบางชนิด คือ B. micra ได้รับการประกาศว่าเป็นกิ้งก่าและสัตว์เลื้อยคลานที่มีขนาดเล็กที่สุดในโลก โดยมีความยาวเพียง 2.4 เซนติเมตรเท่านั้น จนสามารถที่จะเกาะบนหัวไม้ขีดไฟได้  นักวิทยาศาสตร์เชื่อว่ากิ้งก่าคาเมเลี่ยนในสกุลนี้ เป็นสกุลที่เก่าแก่ที่สุดสกุลหนึ่งของกิ้งก่าคาเมเลี่ยน โดยวิวัฒนาการตัวเองขึ้นมาเฉพาะอาศัยอยู่บนเกาะมาดากัสการ์ แต่ด้วยความที่มีสีสันไม่สะดุดตา จึงทำให้เป็นที่รู้จักกันน้อย
โดยบรู๊คเคเซียได้รับการบรรยายทางวิทยาศาสตร์ครั้งแรกในปี ค.ศ. 1820 และมีความเชื่อของชาวพื้นเมืองมาดากัสการ์ว่า หากไปเหยียบถูกเข้าจะทำให้โชคร้าย

**การจำแนก**
แบ่งออกได้ 30 ชนิด- Brookesia ambreensis- Brookesia antakarana- Brookesia bekolosy- Brookesia betschi- Brookesia bonsi- Brookesia brygooi- Brookesia confidens - Brookesia decaryi- Brookesia dentata- Brookesia desperata- Brookesia ebenaui- Brookesia exarmata- Brookesia griveaudi- Brookesia karchei- Brookesia lambertoni- Brookesia lineata- Brookesia lolontany- Brookesia micra- Brookesia minima- Brookesia nasus
** Brookesia nasus nasus
** Brookesia nasus pauliani- Brookesia perarmata- Brookesia peyrierasi- Brookesia stumpffi- Brookesia superciliaris- Brookesia therezieni- Brookesia thieli- Brookesia tristis- Brookesia tuberculata- Brookesia vadoni- Brookesia valerieae

**อ้างอิง**

**แหล่งข้อมูลอื่น**
หมวดหมู่:กิ้งก่าคาเมเลี่ยน
หมวดหมู่:สัตว์ที่พบบนเกาะมาดากัสการ์
หมวดหมู่:บรู๊คเคเซีย
กิ้งก่าคาเมเลี่ยนแจ็คสัน

กิ้งก่าคาเมเลี่ยนแจ็คสัน หรือ กิ้งก่าคาเมเลี่ยนสามเขา (Jackson's chameleon, Three-horned chameleon; Trioceros jacksonii) เป็นกิ้งก่าคาเมเลี่ยนชนิดหนึ่ง
มีความยาวลำตัวจรดหางประมาณ 10 นิ้ว มีลักษณะเด่น คือ มีสันแข็งคล้ายเขา 3 เขาอยู่บริเวณด้านหน้าของส่วนหัว ยกเว้นในเพศเมียไม่มีเขา หรือมีแต่เฉพาะส่วนจมูกเท่านั้น ผิวหนังมีหยาบและขรุขระ และสีลำตัวมักเปลี่ยนได้ตามสภาพแวดล้อม ตามอุณหภูมิหรืออารมณ์ บางครั้งเพื่อพรางตัวจากผู้คุกคามหรือพรางตัวเพื่อเป็นผู้ล่าเสียเอง
กิ้งก่าคาเมเลี่ยนแจ็คสัน มีถิ่นกระจายพันธุ์แถบเคนยา และแทนซาเนีย ในแอฟริกาตะวันออก สามารถพบได้ในระดับที่สูงมากกว่า 3,000 เมตร นับเป็นกิ้งก่าคาเมเลี่ยนที่พบได้ไม่ง่ายนักในธรรมชาติ และถูกนำเข้าไปในฮาวาย ในช่วงทศวรรษที่ 70 เพื่อเลี้ยงเป็นสัตว์เลี้ยง ซึ่งสามารถปรับตัวให้กับสภาพแวดล้อมสามารถแพร่ขยายพันธุ์เอง
ได้รับการตั้งชื่อเพื่อเป็นการเกียรติแก่ เฟดเดอริก จอห์น แจ็คสัน นักปักษีวิทยาและนักสำรวจธรรมชาติชาวอังกฤษ โดย จอร์จ อัลเบิร์ต บุนเลเยอร์ นักสัตววิทยาชาวเบลเยี่ยม ในปี ค.ศ. 1896 ขณะที่ชื่อวิทยาศาสตร์คำว่า trioceros มาจากภาษากรีกคำว่า τρί- (tri-) หมายถึง "สาม" และ κέρας (kéras) หมายถึง "เขา" อันเป็นลักษณะเด่นเฉพาะตัวนั่นเอง
กิ้งก่าคาเมเลี่ยนแจ็คสัน เป็นกิ้งก่าคาเมเลี่ยนชนิดหนึ่งที่ได้รับความนิยมในการเลี้ยงเป็นสัตว์เลี้ยง เนื่องจากมีลักษณะคล้ายไดโนเสาร์ หรือสัตว์เลื้อยคลานในยุคก่อนประวัติศาสตร์ย่อส่วนมา โดยมีอายุขัยเฉลี่ยเพียง 2 ปีเท่านั้น แต่ก็มีผู้ที่เลี้ยงได้อย่างยาวนานถึง 5-10 ปี ในที่เลี้ยงต้องมีอากาศถ่ายเทได้สะดวก กว้างขวางพอสมควร มีกิ่งไม้หรือต้นไม้ให้เกาะและป่ายปีน เลี้ยงโดยการให้แมลง เช่น จิ้งหรีด หรือหนอนคลุกกับวิตามิน วันละ 2 ครั้ง อุณหภูมิอยู่ระหว่าง 17-26 องศาเซลเซียส และมีแสงยูวีให้เพื่อสร้างความอบอุ่น สามารถที่จะแพร่ขยายพันธุ์ในที่เลี้ยงได้

**อ้างอิง**

**แหล่งข้อมูลอื่น**
  รูปและข้อมูลเพิ่มเติม 
หมวดหมู่:กิ้งก่าคาเมเลี่ยน
หมวดหมู่:สัตว์ที่พบในทวีปแอฟริกา
หมวดหมู่:สัตว์เลื้อยคลานที่เป็นสัตว์เลี้ยง
ปลาไหลครีบยาวนิวซีแลนด์

ปลาไหลครีบยาวนิวซีแลนด์ (New Zealand longfin eel; เมารี: Tuna; Anguilla dieffenbachii) ปลาน้ำจืดขนาดใหญ่ชนิดหนึ่ง จำพวกปลาตูหนา (Anguillidae)
ปลาไหลครีบยาวนิวซีแลนด์ เป็นปลาตูหนาขนาดใหญ่ มีลักษณะที่แตกต่างจากปลาตูหนาชนิดอื่น ๆ จากครีบหลังที่ยาวกว่าครีบท้อง มีความยาวเต็มที่ได้ถึง 180 เซนติเมตร น้ำหนักกว่า 18 กิโลกรัม โดยตัวที่มีน้ำหนักมากที่สุดในโลกเป็นตัวเมียอายุกว่า 106 ปี น้ำหนักกว่า 24 กิโลกรัม
เป็นปลาที่กระจายพันธุ์เฉพาะในแหล่งน้ำจืด ตามแม่น้ำ ลำธาร และทะเลสาบต่าง ๆ ของนิวซีแลนด์ ทั้งเกาะเหนือ และเกาะใต้ จัดเป็นปลาที่มีอัตราการเจริญเติบโตช้าที่สุดด้วย โดยในช่วงปีแรกลูกปลาจะมีความยาวเพียง 1-2 เซนติเมตรเท่านั้น นอกจากนี้แล้วยังเป็นปลาที่มีการผสมพันธุ์เพียงครั้งเดียวเท่านั้นในชีวิต และจะตายหลังจากนั้น ซึ่งอายุเข้าสู่วัยเจริญพันธุ์ได้แก่ 23 ปี สำหรับตัวผู้ 24 ปี สำหรับตัวเมีย โดยว่ายน้ำอพยพไปวางไข่กลางมหาสมุทรแปซิฟิค ที่อยู่ไกลไปถึง 8,047 กิโลเมตร ในระหว่างการเดินทางนี้ปลาไหลครีบยาวนิวซีแลนด์จะเปลี่ยนตัวเองให้มีสีเข้มขึ้น ส่วนหัวเล็กลง และดวงตาโตขึ้นเกือบ 2 เท่า และไม่กินอาหาร เมื่อปลาตัวผู้ฉีดน้ำเชื้อผสมกับไข่ของตัวเมียแล้ว ทั้งคู่ก็จะตาย ก่อนที่ลูกปลาที่ฟักออกมาจะอพยพกลับมายังนิวซีแลนด์ตามสัญชาตญาณและกระแสน้ำในมหาสมุทร
ปลาไหลครีบยาวนิวซีแลนด์ เป็นปลาที่มีความสำคัญต่อชาวเมารี ซึ่งเป็นชนพื้นเมืองของนิวซีแลนด์ โดยเป็นแหล่งอาหารที่เป็นโปรตีนที่สำคัญ จัดเป็นปลาเศรษฐกิจที่สำคัญในการประมงและการเพาะเลี้ยง
มีเรื่องกล่าวขานกันว่า ปลาไหลครีบยาวนิวซีแลนด์สามารถที่จะทะลวงเข้าไปในทวารหนักของแกะที่อยู่บนฝั่ง และกัดกินอวัยวะที่อยู่ภายในได้ แต่ในความจริงแล้ว ปลาไหลครีบยาวนิวซีแลนด์เป็นปลากินเนื้อ กินสัตว์น้ำต่าง ๆ เช่น ปลา รวมถึงสัตว์ที่มีเปลือกแข็งเป็นอาหาร และเศษเนื้อหรือเลือดของสัตว์ที่ตายแล้วด้วย เมื่องับเหยื่อได้แล้วจะบิดตัวเหมือนสว่านได้ถึง 700 รอบต่อวินาที ซึ่งนับว่าเร็วกว่าสว่านไฟฟ้าเสียอีก

**อ้างอิง**

**แหล่งข้อมูลอื่น**
 Longfin eels discussed on RadioNZ Critter of the Week,  18 March 2016-  Longfin Eel information from NIWA NZ-  year = 2006-   Saving Tuna (Documentary)
หมวดหมู่:วงศ์ปลาตูหนา
หมวดหมู่:ปลาเศรษฐกิจ